Με λένε Jens Bergensten, αλλά είμαι πιο γνωστός ως Jeb. Είμαι ο βασικός προγραμματιστής στο Minecraft,
εδώ στο mojang.com. Νομίζω ήμουν 11 ή 12 όταν άρχισα τον προγραμματισμό επειδή ήθελα
να φτιάχνω παιχνίδια. Ένας φίλος του πατέρα μου μου είπε πως για να φτιάξω παιχνίδια πρέπει
να μάθω να προγραμματίζω. Κάπως έτσι ξεκίνησα. Μ'αρέσει να σχεδιάζω και να ανακαλύπτω την
αρχιτεκτονική των παιχνιδιών. Αυτό μ'αρέσει περισσότερο στο Minecraft. Στην επόμενη ώρα
θα μάθετε τα βασικά της επιστήμης των η/υ προγραμματίζοντας την Alex ή ton Steave να
κινούνται μέσα σε μια εξομοίωση ενός κόσμου στο Minecraft. Ο παραδοσιακός προγραμματισμός γίνεται
με κείμενο, αλλά σήμερα θα χρησιμοποιήσουμε το blockly, ένα σύστημα που χρησιμοποιεί blocks
που θα σέρνετε για να γράψετε προγράμματα. Στην ουσία, θα γράφετε κώδικα Javascript.
Οι έννοιες που θα μάθετε χρησιμοποιούνται καθημερινά από προγραμματιστές και αποτελούν
τη βάση της επιστήμης των υπολογιστών. Εδώ στο Mojang, χρησιμοποιούμε τις ίδιες έννοιες για
να κάνουμε το Minecraft να λειτουργήσει. Πριν ξεκινήσετε, διαλέξτε τον χαρακτήρα σας.
Εγώ θα διαλέξω την Alex. Ας γράψουμε κώδικα που θα της επιτρέψει να κινηθεί στην οθόνη.
Η οθόνη χωρίζεται σε τρία μέρη. Αριστερά είναι ο χώρος παιχνιδιού, όπου θα εκτελεστεί το
πρόγραμμά σας. Οι εντολές κάθε επιπέδου γράφονται από κάτω. Στη μέση, η εργαλειοθήκη
και κάθε block είναι εντολή για τις κινήσεις της Alex. Ο λευκός χώρος στα δεξιά λέγεται χώρος εργασίας
και εκεί θα χτίσουμε το πρόγραμμα. Αν σύρουμε το block moveForward(); στον χώρο εργασίας
και πατήσουμε Run, τι συμβαίνει; Η Alex κινείται μπροστά ένα βήμα. Και αν θέλαμε να κάνει κάτι
αμέσως μετά; Μπορούμε να προσθέσουμε άλλο block στο πρόγραμμά μας. Θα επιλέξω το block
turnRight(); και θα το σύρω κάτω από το block moveForward(); μέχρι να εμφανιστεί μια πορτοκαλί
γραμμή. Έπειτα, θα το αφήσω και τα δύο block θα κολλήσουν. Όταν πατήσουμε Run ξανά, η Alex
θα εκτελέσει τις εντολές που είναι στοιβαγμένες από πάνω προς τα κάτω στο χώρο εργασίας. Και
αν ποτέ θέλετε να διαγράψετε ένα block, σύρτε την από το χώρο εργασίας πίσω στην εργαλειοθήκη.
Για να αναιρέσετε τις αλλαγές και να ξεκινήσετε το επίπεδο από την αρχή, πατήστε το κουμπί
Start Over στην πάνω δεξιά γωνιά του χώρου εργασίας.
Κάτι ακόμη, βλέπετε το μικρό τρίγωνο στα blocks στροφής;
Όποτε βλέπετε αυτά τα τρίγωνα, σημαίνει ότι μπορείτε να κάνετε μια άλλη επιλογή.
Ας ξεκινήσουμε να προγραμματίζουμε!